ที่ มท ๐๘10.7/วว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 พฤศจิกายน ๒๕62

เรื่อง ระบบงานจดทะเบียนพาณิชย์ที่พัฒนาและเชื่อมโยงกับระบบการให้บริการภาครัฐแบบเบ็ดเสร็จ

 ทางอิเล็กทรอนิกส์ (Biz Portal)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. ขั้นตอนในการทดสอบระบบจดทะเบียนพาณิชย์ จำนวน 1 ฉบับ

 2. รายชื่อสำนักทะเบียนพาณิชย์ ที่ยังไม่เข้าใช้ระบบจดทะเบียนพาณิชย์ จำนวน 1 ฉบับ

 ด้วยกรมส่งเสริมการปกครองท้องถิ่นได้รับแจ้งจากกรมพัฒนาธุรกิจการค้าว่า ได้ร่วมกับสำนักงาน ก.พ.ร. ได้ร่วมกันพัฒนาระบบการให้บริการจดทะเบียนพาณิชย์และพาณิชย์อิเล็กทรอนิกส์ผ่านระบบ Biz Portal ขยายผลให้ครอบคลุมทั่วประเทศในปี 2563

 กรมส่งเสริมการปกครองท้องถิ่น จึงขอความร่วมมือจังหวัดดำเนินการดังนี้

 1. แจ้งเทศบาลและองค์การบริหารส่วนตำบล ให้แจ้งเจ้าหน้าที่ผู้ปฏิบัติงานด้านทะเบียนพาณิชย์ ศึกษา เรียนรู้ และทดสอบการใช้งานระบบจดทะเบียนพาณิชย์ ตามขั้นตอนในการทดสอบระบบ จดทะเบียนพาณิชย์ ได้ที่ https://trnregcom.dbd.go.th ทั้งนี้ ในการทดสอบระบบหากมีข้อสงสัยสามารถสอบถามได้ที่กรมพัฒนาธุรกิจการค้า กองทะเบียนบริษัทมหาชนและธุรกิจพิเศษ ส่วนกำกับดูแล การจดทะเบียนพาณิชย์และภูมิภาค โทรศัพท์หมายเลข 0-2547-4446-7 โดยตรง รายละเอียดปรากฏ ตามสิ่งที่ส่งมาด้วย 1

2. แจ้งเทศบาลและองค์การบริหารส่วนตำบลที่ยังไม่เข้าใช้ระบบ ให้ดำเนินการรับจดทะเบียนผ่านระบบจดทะเบียนพาณิชย์ เพื่อให้ข้อมูลทะเบียนพาณิชย์มีความถูกต้อง ครบถ้วน สามารถนำไปใช้ ในการพัฒนาส่งเสริมผู้ประกอบการได้ รายละเอียดปรากฏตามสิ่งที่ส่งมาด้วย 2

 จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. ๐-๒๒๔๑-๙๐๐๐ ต่อ ๒๓1๒, 2322 โทรสาร ๐-๒๒๔1-6956